જામનગરમાં આડા સંબંધઓમાં ભાન ભૂલેલી માતાએ પોતાની 10 મહિનાની માસૂમ બાળકીને ગળે ફાંસો આપવાનો પ્રય્તન કર્યો હતો. જોકે મહિલાનો પતિ જાગી જતા તેણે દીકરીને લઇને દવાખાના તરફ દોટ મૂકી હતી. રીના બા નામની મહિલાના લગ્ન જામનગરના અને વકીલાતનો વ્યવસાય કરતાં દિલીપસિંહ જાડેજા સાથે બે વર્ષ પહેલા થયાં હતાં. આ દરમિયાનમાં સંતાનમાં પરિધિ નામની પુત્રીનો પણ જન્મ થયો હતો. હાલ રીનાબાને અમદાવાદના ઘનશ્યામ પટેલ નામના યુવાન સાથે પ્રેમ સબંધ હોવાને કારણ રીના બા ઘનશ્યામ સાથે રહેવા માંગતી હતી અને આ સંબંધમાં તેની 10 માસની પુત્રી નડતરરૂપ થતી હોવાનું માની પુત્રીને ફાંસો આપી તે મૃત્યુ પામી હોવાનું માની રીનાબા નાસી છૂટી હતી. આ અંગે પતિએ જ પત્ની સામે ફરિયાદ નોંધાવી હતી.